laion/Wikipedia-Exotic huggingface dataset:
আবু আজজাহ আমর বিন আব্দ আল্লাহ আল-জুমাহি

আবু আজজাহ আমর বিন আব্দ আল্লাহ আল-জুমাহি ছিলেন একজন আরব পৌত্তলিক যিনি মুহাম্মদের সাথে সংঘাতে জড়িয়ে ছিলেন। বদরের যুদ্ধের পর মুহাম্মদ তার সাথে সদয় আচরণ করেছিলেন। তিনি একজন দরিদ্র মানুষ ছিলেন, তার একটি কন্যা সন্তান ছিল। তার মুক্তিপণ দেওয়ার কোন সামর্থ্য ছিল না। তাই বদরের যুদ্ধের পর তাকে মুক্তি দেয়া হয় এই শর্তে যে তিনি আর মুসলমানদের বিরুদ্ধে অস্ত্র হাতে নেবেন না। কিন্তু তিনি তার প্রতিশ্রুতি ভঙ্গ করে উহুদের যুদ্ধে অংশগ্রহণ করেন। এরপর তিনি আবার দয়ার আবেদন করলেন, কিন্তু মুহাম্মদ তাকে মেরে ফেলার আদেশ দিলেন। আজ-জুবায়ের তার মৃত্যুদণ্ড কার্যকর করেন। তবে অন্য আরেকটি সংস্করণে আসিম ইবনে তাবিত মৃত্যুদণ্ড কার্যকর করেন বলে উল্লেখ রয়েছে। তিনি ছিলেন একজন প্রভাবশালী কবি যিনি মুহাম্মদের বিরুদ্ধে জনগণকে সংগঠিত করার জন্য তাঁর কবিতা ব্যবহার করেন। উহুদ যুদ্ধের সময় তিনি মুহাম্মদের বিরুদ্ধে জনগণকে সংগঠিত করার জন্য তার কবিতা পুনরায় ব্যবহার করেন। তিনি অন্যান্য আরব পৌত্তলিকদের সাথে উহুদ যুদ্ধে গিয়েছিলেন। একারণে তাকে আবার গ্রেফতার করা হয়। এরপর তিনি বলেন যে, “হে মুহাম্মদ আমাকে মুক্ত হতে দিন, আমাকে যুদ্ধে আসতে বাধ্য করা হয়েছে”। মুহাম্মাদের নেতৃত্বে যুদ্ধের তালিকা Mubarakpuri, The Sealed Nectar, pp. 181-183. (online) Sayed Khatab, Gary D. Bouma, Democracy In Islam, p. 184, Routledge, 2007, আইএসবিএন ১১৩৪০৯৩৮৪৫
শেখর বসু

শেখর বসু (ইংরেজি: Sekhar Basu) (২০ সেপ্টেম্বর, ১৯৫২ - ২৪ সেপ্টেম্বর, ২০২০) ভারতের একজন প্রসিদ্ধ পরমাণু বিজ্ঞানী। ভারতের ভাবা পরমাণু গবেষণা কেন্দ্রের প্রাক্তন অধিকর্তা, পরমাণু শক্তি মন্ত্রকের সচিব ও দেশের পারমাণবিক শক্তি কমিশনের প্রাক্তন চেয়ারম্যান। পরমাণু শক্তিতে দেশকে স্বনির্ভর করার অন্যতম কারিগর ছিলেন তিনি। শেখর বসুর জন্ম ১৯৫২ খ্রিস্টাব্দের ২০ শে সেপ্টেম্বর ভারতের বিহার রাজ্যের মজঃফরপুরে। বিদ্যালয়ের পড়াশোনা কলকাতার বালিগঞ্জ গভর্নমেন্ট হাই স্কুলে। বিদ্যালয়ের পাঠ শেষে চলে যান মুম্বইতে। ১৯৭৪ খ্রিস্টাব্দে মেক্যানিক্যাল ইঞ্জিনিয়ারিং-এ স্নাতক হন মুম্বই বিশ্ববিদ্যালয় অধীনস্থ বীরমাতা জিজাবাই টেকনোলজিক্যাল ইনস্টিটিউট হতে। এর পরে তিনি যোগ দেন ভাবা অ্যাটমিক রিসার্চ সেন্টারের প্রশিক্ষণ স্কুলে। এক বৎসর পরে ১৯৭৫ খ্রিস্টাব্দে রিঅ্যাক্টর ইঞ্জিনিয়ারিং বিভাগে গবেষণায় যুক্ত হন। দেশের প্রথম পরমাণু শক্তিচালিত সাবমেরিন 'আইএনএস অরিহন্ত'-এর মূল স্থপতি তিনি। পরমাণু গবেষক হিসেবে তিনিই ওই সাবমেরিনের জটিল রিঅ্যাক্টরগুলি তৈরি করেছিলেন।এছাড়া শুধু গবেষণার কাজ নয়, তার মেধা ও পরিশ্রম তাঁকে পরবর্তীকালে ভাবা অ্যাটমিক রিসার্চ সেন্টারের অধিকর্তার পদে অধিষ্ঠিত করেছিল। কিন্তু তার দায়িত্ব ছিল আরও অনেক বড়। তাই পরমাণু শক্তি কমিশনের চেয়ারম্যান পদের দায়িত্ব পাওয়ার পরই ভাবা অ্যাটমিক রিসার্চ সেন্টারের অধিকর্তার পদ ছেড়ে দেন তিনি। এখানেই শেষ হয় না তার কর্মজীবন। জীবনের শেষ পর্যন্ত পরমাণু শক্তি নিয়ে গবেষণার কাজে নিজেকে নিয়োজিত রেখেছিলেন শেখর বাবু। দেশের পরমাণু শক্তিমন্ত্রকের সচিব পদও অলংকৃত করেছিলেন তিনি। এই পরমাণু শক্তি মন্ত্রকে থাকাকালীনই তিনি 'সার্ন'-এর প্রকল্পে ভারতের অংশগ্রহণের বিষয়টি নিয়ে আলোচনায় এবং মহাকর্ষীয় তরঙ্গ অনুসন্ধান সংক্রান্ত প্রকল্প 'লাইগো'-তেও গুরুত্বপূর্ণ ভূমিকা পালন করেন। পরে দেশে পরমাণু বর্জ্য নিষ্কাষণের নতুন পদ্ধতি উদ্ভাবন ও বিভিন্ন পরমাণু চুল্লি নির্মাণেও গুরুত্বপূর্ণ অবদান রেখে গেছেন তিনি। কর্মক্ষেত্রে অসামান্য অবদান ও সাফল্যে তিনি ২০০২ খ্রিস্টাব্দে ইন্ডিয়ান নিউক্লিয়ার সোসাইটি পুরস্কার এবং ২০০৬ ও ২০০৭ খ্রিস্টাব্দে পর পর আণবিক শক্তি কমিশনের বিভাগীয় পুরস্কার লাভ করেন। আর জীবনব্যাপী গবেষণার স্বীকৃতি স্বরূপ ২০১৪ খিস্টাব্দে ভারত সরকারের বেসামরিক সম্মান 'পদ্মশ্রী' লাভ করেন। এছাড়া তিনি ইন্ডিয়ান ন্যাশনাল একাডেমির ফেলো ছিলেন। কলকাতার যাদবপুর বিশ্ববিদ্যালয় তাঁকে সাম্মানিক ডি.লিট প্রদান করে ২০১৩ খ্রিস্টাব্দে। কিডনির সমস্যায় পরমাণু বিজ্ঞানী শেখর বসু ভুগছিলেন এবং কিডনির সমস্যায় ভর্তিও হয়েছিলেন কলকাতার মেডিকা হাসপাতালে। পরে তার করোনা রিপোর্ট পজিটিভ আসে এবং শেষে কোভিড-১৯ এ আক্রান্ত হয়ে তিনি ৬৮ বৎসর বয়সে ২০২০ খ্রিস্টাব্দের ২৪ শে সেপ্টেম্বর বৃহস্পতিবার ভোরে পরলোক গমন করেন। "কোভিড আক্রান্ত হয়ে প্রয়াত পরমাণু বিজ্ঞানী শেখর বসু"। সংগ্রহের তারিখ ২০২০-০৯-২৫।  "করোনা আক্রান্ত হয়ে প্রয়াত পরমাণু বিজ্ঞানী শেখর বসু"। সংগ্রহের তারিখ ২০২০-০৯-২৬।  Press Information Bureau (২৩ অক্টোবর ২০১৫)। "Sekhar Basu Writeup - Press Information Bureau" (পিডিএফ)। Press Information Bureau। সংগ্রহের তারিখ ২০২০-০৯-২৬।  "করোনা আক্রান্ত হয়ে পরমাণু বিজ্ঞানী শেখর বসুর মৃত্যু"। সংগ্রহের তারিখ ২০২০-০৯-২৫।
ভানুয়াতু ফুটবল ফেডারেশন

ভানুয়াতু ফুটবল ফেডারেশন (ইংরেজি: Vanuatu Football Federation; এছাড়াও সংক্ষেপে ভিএফএফ নামে পরিচিত) হচ্ছে ভানুয়াতুর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৪ সালে প্রতিষ্ঠিত হয়েছে। এটি প্রতিষ্ঠার ৫৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ভানুয়াতুর রাজধানী পোর্ট ভিলায় অবস্থিত। এই সংস্থাটি ভানুয়াতুর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পোর্ট ভিলা ফুটবল লীগ এবং পোর্ট ভিলা শিল্ডের মতো প্রতিযোগিতার সকল কার্যক্রম পরিচালনা করে। বর্তমানে ভানুয়াতু ফুটবল ফেডারেশনের সভাপতির দায়িত্ব পালন করছেন ল্যাম্বার্ট মালটক এবং সাধারণ সম্পাদকের দায়িত্ব পালন করছেন আলবার্ট মানারতো। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৩১ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (ইংরেজি) ফিফা-এ ভানুয়াতু ফুটবল ফেডারেশন ওয়েব্যাক মেশিনে আর্কাইভকৃত ৯ আগস্ট ২০১১ তারিখে (ইংরেজি) ওএফসি-এ ভানুয়াতু ফুটবল ফেডারেশন (ইংরেজি)
ফিজি ফুটবল অ্যাসোসিয়েশন

ফিজি ফুটবল অ্যাসোসিয়েশন (ইংরেজি: Fiji Football Association; এছাড়াও সংক্ষেপে এফএফএ নামে পরিচিত) হচ্ছে ফিজির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৮ সালে ফিজি ভারতীয় ফুটবল অ্যাসোসিয়েশন নামে প্রতিষ্ঠিত হয়েছে, যা ১৯৬১ সালে বর্তমান নামে নামকরণ করার পূর্ব পর্যন্ত বিদ্যমান ছিল। এটি প্রতিষ্ঠার ২৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৮ বছর পর ১৯৬৬ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ফিজির রাজধানী সুভায় অবস্থিত। এই সংস্থাটি ফিজির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ফিজি প্রিমিয়ার লীগ এবং ফিজি জ্যেষ্ঠ লীগের মতো প্রতিযোগিতার সকল কার্যক্রম পরিচালনা করে। বর্তমানে ফিজি ফুটবল অ্যাসোসিয়েশনের সভাপতির দায়িত্ব পালন করছেন রাজেশ প্যাটেল এবং সাধারণ সম্পাদকের দায়িত্ব পালন করছেন মুহাম্মদ ইউসুফ। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (ইংরেজি) ফিফা-এ ফিজি ফুটবল অ্যাসোসিয়েশন ওয়েব্যাক মেশিনে আর্কাইভকৃত ১৩ ডিসেম্বর ২০১৮ তারিখে (ইংরেজি) ওএফসি-এ ফিজি ফুটবল অ্যাসোসিয়েশন (ইংরেজি)
তাহিতীয় ফুটবল ফেডারেশন

তাহিতীয় ফুটবল ফেডারেশন (ফরাসি: Fédération Tahitienne de Football, ইংরেজি: Tahitian Football Federation; এছাড়াও সংক্ষেপে টিএফএফ নামে পরিচিত) হচ্ছে তাহিতির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৯ সালে প্রতিষ্ঠিত হয়েছে। এটি প্রতিষ্ঠার পরের বছর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ফরাসি পলিনেশিয়ার পিরায়ে অবস্থিত। এই সংস্থাটি তাহিতির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে তাহিতি লীগ ১, তাহিতি লীগ ২ এবং তাহিতি কাপের মতো প্রতিযোগিতার সকল কার্যক্রম পরিচালনা করে। বর্তমানে তাহিতীয় ফুটবল ফেডারেশনের সভাপতির দায়িত্ব পালন করছেন হেনরি আরিওটিমা এবং সাধারণ সম্পাদকের দায়িত্ব পালন করছেন মায়ভা গ্রাফি। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "Face to face: Tahiti coach Eddy Etaeta « World Soccer World Soccer"। Worldsoccer.com। ২০১৩-০৬-১৪। সংগ্রহের তারিখ ২০১৩-১২-০৫। [স্থায়ীভাবে অকার্যকর সংযোগ] দাপ্তরিক ওয়েবসাইট (ইংরেজি) ফিফা-এ তাহিতীয় ফুটবল ফেডারেশন ওয়েব্যাক মেশিনে আর্কাইভকৃত ৯ অক্টোবর ২০১৮ তারিখে (ইংরেজি) ওএফসি-এ তাহিতীয় ফুটবল ফেডারেশন (ইংরেজি)
পাপুয়া নিউগিনি ফুটবল অ্যাসোসিয়েশন

পাপুয়া নিউগিনি ফুটবল অ্যাসোসিয়েশন (ইংরেজি: Papua New Guinea Football Association; এছাড়াও সংক্ষেপে পিএনজিএফএ নামে পরিচিত) হচ্ছে পাপুয়া নিউগিনির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর পাপুয়া নিউগিনির রাজধানী পোর্ট মোর্সবিতে অবস্থিত। এই সংস্থাটি পাপুয়া নিউগিনির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পাপুয়া নিউগিনি জাতীয় ফুটবল লীগ, পাপুয়া নিউগিনি জাতীয় ক্লাব চ্যাম্পিয়নশিপ এবং পাপুয়া নিউগিনি এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে পাপুয়া নিউগিনি ফুটবল অ্যাসোসিয়েশনের সভাপতির দায়িত্ব পালন করছেন কাপি নাট্টো জন। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (ইংরেজি) ফিফা-এ পাপুয়া নিউগিনি ফুটবল অ্যাসোসিয়েশন ওয়েব্যাক মেশিনে আর্কাইভকৃত ১২ ডিসেম্বর ২০১৮ তারিখে (ইংরেজি) ওএফসি-এ পাপুয়া নিউগিনি ফুটবল অ্যাসোসিয়েশন (ইংরেজি)
টোঙ্গা ফুটবল অ্যাসোসিয়েশন

টোঙ্গা ফুটবল অ্যাসোসিয়েশন (ইংরেজি: Tonga Football Association; এছাড়াও সংক্ষেপে টিএফএ নামে পরিচিত) হচ্ছে টোঙ্গার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৫ সালে প্রতিষ্ঠিত হয়েছে। এটি প্রতিষ্ঠার ২৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৯ বছর পর ১৯৯৪ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর টোঙ্গার রাজধানী নুকু'আলোফায় অবস্থিত। এই সংস্থাটি টোঙ্গার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টোঙ্গা মেজর লীগ এবং টোঙ্গা কাপের মতো প্রতিযোগিতার সকল কার্যক্রম পরিচালনা করে। বর্তমানে টোঙ্গা ফুটবল অ্যাসোসিয়েশনের সভাপতির দায়িত্ব পালন করছেন লর্ড ভিহালা এবং সাধারণ সম্পাদকের দায়িত্ব পালন করছেন লুইস আহো। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (ইংরেজি) ফিফা-এ টোঙ্গা ফুটবল অ্যাসোসিয়েশন ওয়েব্যাক মেশিনে আর্কাইভকৃত ২৯ আগস্ট ২০১১ তারিখে (ইংরেজি) ওএফসি-এ টোঙ্গা ফুটবল অ্যাসোসিয়েশন (ইংরেজি)
সামোয়া ফুটবল ফেডারেশন

সামোয়া ফুটবল ফেডারেশন (ইংরেজি: Football Federation Samoa; এছাড়াও সংক্ষেপে এফএফএস নামে পরিচিত) হচ্ছে সামোয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৮ সালে প্রতিষ্ঠিত হয়েছে। এটি প্রতিষ্ঠার ১৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর সামোয়ার রাজধানী আপিয়ায় অবস্থিত। এই সংস্থাটি সামোয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সামোয়া জাতীয় লীগ এবং সামোয়া কাপের মতো প্রতিযোগিতার সকল কার্যক্রম পরিচালনা করে। বর্তমানে সামোয়া ফুটবল ফেডারেশনের সভাপতির দায়িত্ব পালন করছেন সামুয়েল পেতাইয়া এবং সাধারণ সম্পাদকের দায়িত্ব পালন করছেন সিভ ফলোটোটো। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (ইংরেজি) ফিফা-এ সামোয়া ফুটবল ফেডারেশন ওয়েব্যাক মেশিনে আর্কাইভকৃত ১৬ ডিসেম্বর ২০১৮ তারিখে (ইংরেজি) ওএফসি-এ সামোয়া ফুটবল ফেডারেশন (ইংরেজি)
কুক দ্বীপপুঞ্জ ফুটবল অ্যাসোসিয়েশন

কুক দ্বীপপুঞ্জ ফুটবল অ্যাসোসিয়েশন (ইংরেজি: Cook Islands Football Association; এছাড়াও সংক্ষেপে সিআইএফএ নামে পরিচিত) হচ্ছে কুক দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭১ সালে প্রতিষ্ঠিত হয়েছে। এটি প্রতিষ্ঠার ২৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর কুক দ্বীপপুঞ্জের রারোটোঙ্গায় অবস্থিত। এই সংস্থাটি কুক দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কুক দ্বীপপুঞ্জ রাউন্ড কাপ এবং কুক দ্বীপপুঞ্জ কাপের মতো প্রতিযোগিতার সকল কার্যক্রম পরিচালনা করে। বর্তমানে কুক দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন লি হার্মন এবং সাধারণ সম্পাদকের দায়িত্ব পালন করছেন মি পিরি। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। সংগ্রহের তারিখ ২৫ সেপ্টেম্বর ২০২০। [স্থায়ীভাবে অকার্যকর সংযোগ] "About Cook Islands Football Association"। CIFA। ২৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১১ জুন ২০১৪।  দাপ্তরিক ওয়েবসাইট (ইংরেজি) ফিফা-এ কুক দ্বীপপুঞ্জ ফুটবল অ্যাসোসিয়েশন ওয়েব্যাক মেশিনে আর্কাইভকৃত ৯ জুন ২০১২ তারিখে (ইংরেজি) ওএফসি-এ কুক দ্বীপপুঞ্জ ফুটবল অ্যাসোসিয়েশন (ইংরেজি) টেমপ্লেট:কুক দ্বীপপুঞ্জে ফুটবল টেমপ্লেট:কুক দ্বীপপুঞ্জ ফুটবল অ্যাসোসিয়েশন
সলোমন দ্বীপপুঞ্জ ফুটবল ফেডারেশন

সলোমন দ্বীপপুঞ্জ ফুটবল ফেডারেশন (ইংরেজি: Solomon Islands Football Federation; এছাড়াও সংক্ষেপে এসআইএফএফ নামে পরিচিত) হচ্ছে সলোমন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর সলোমন দ্বীপপুঞ্জের রাজধানী হোনিয়ারায় অবস্থিত। এই সংস্থাটি সলোমন দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টেলিকম এস-লীগ এবং নারী প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে সলোমন দ্বীপপুঞ্জ ফুটবল ফেডারেশনের সভাপতির দায়িত্ব পালন করছেন উইলিয়াম লাই এবং সাধারণ সম্পাদকের দায়িত্ব পালন করছেন লিওনার্ড পাইয়া। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৪ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "Financial woes sees FIFA take over the administration Solomon Islands football - Australia Network News (Australian Broadcasting Corporation)"। Abc.net.au। ২০১৩-১০-১৬। সংগ্রহের তারিখ ২০১৩-১২-০৮।  "FIFA and OFC move in to assist Solomon Islands federation"। Goal.com। ২০১৩-১০-১৭। সংগ্রহের তারিখ ২০১৩-১২-০৮।  দাপ্তরিক ওয়েবসাইট (ইংরেজি) ফিফা-এ সলোমন দ্বীপপুঞ্জ ফুটবল ফেডারেশন ওয়েব্যাক মেশিনে আর্কাইভকৃত ১৯ অক্টোবর ২০১৮ তারিখে (ইংরেজি) ওএফসি-এ সলোমন দ্বীপপুঞ্জ ফুটবল ফেডারেশন (ইংরেজি) টেমপ্লেট:সলোমন দ্বীপপুঞ্জে ফুটবল টেমপ্লেট:সলোমন দ্বীপপুঞ্জ ফুটবল ফেডারেশন
কিরিবাস ফুটবল ফেডারেশন

কিরিবাস ফুটবল ফেডারেশন (ইংরেজি: Kiribati Islands Football Federation; এছাড়াও পূর্বে কিরিবাস দ্বীপপুঞ্জ ফুটবল ফেডারেশন এবং সংক্ষেপে এপিএফ নামে পরিচিত) হচ্ছে কিরিবাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ২০০৭ সালে সংস্থাটি তাদের আঞ্চলিক সংস্থা ওএফসির অস্থায়ী সদস্যপদ লাভ করে। এই সংস্থার সদর দপ্তর কিরিবাসের দক্ষিণ তারাওয়াে অবস্থিত। এই সংস্থাটি কিরিবাসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কিরিবাস জাতীয় চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে কিরিবাস ফুটবল ফেডারেশনের সভাপতির দায়িত্ব পালন করছেন ইওতেবা রেদফার্ন এবং সাধারণ সম্পাদকের দায়িত্ব পালন করছেন তেনেয়া আতেরা। ২৫ সেপ্টেম্বর ২০২০ পর্যন্ত হালনাগাদকৃত। "Activity Report for 2007"। Kiribati Islands Football Association। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "কর্মকর্তা"। kiribatifootball.com। ১৯ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (ইংরেজি) টেমপ্লেট:কিরিবাসে ফুটবল টেমপ্লেট:কিরিবাস ফুটবল ফেডারেশন
মার্কিন সামোয়া ফুটবল ফেডারেশন

মার্কিন সামোয়া ফুটবল ফেডারেশন (ইংরেজি: Football Federation American Samoa; এছাড়াও সংক্ষেপে এফএফএএস নামে পরিচিত) হচ্ছে মার্কিন সামোয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৪ সালে প্রতিষ্ঠিত হয়েছে। এটি প্রতিষ্ঠার ১৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর মার্কিন সামোয়ার রাজধানী পাগো পাগোতে অবস্থিত। এই সংস্থাটি মার্কিন সামোয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এফএফএএস জ্যেষ্ঠ লীগ এবং এফএফএএস প্রেসিডেন্ট'স কাপের মতো প্রতিযোগিতার সকল কার্যক্রম পরিচালনা করে। বর্তমানে মার্কিন সামোয়া ফুটবল ফেডারেশনের সভাপতির দায়িত্ব পালন করছেন অ্যালেক্স গডিনেট এবং সাধারণ সম্পাদকের দায়িত্ব পালন করছেন তাভিতা তাউমুয়া। ২৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৩ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  দাপ্তরিক ওয়েবসাইট (ইংরেজি) ফিফা-এ মার্কিন সামোয়া ফুটবল ফেডারেশন ওয়েব্যাক মেশিনে আর্কাইভকৃত ১১ জানুয়ারি ২০১৯ তারিখে (ইংরেজি) ওএফসি-এ মার্কিন সামোয়া ফুটবল ফেডারেশন (ইংরেজি)
সিগনালিং সিস্টেম ৭

সিগনালিং সিস্টেম ৭ (Signaling System #7) বা এস এস সেভেন এক ধরনের সঙ্কেত ব্যবস্থা যা সারা দুনিয়ার ফিক্সড লাইন এবং সেলুলার টেলিযোগাযোগ নেটওয়ার্ককে (Telecommunication Network) সচল করার জন্য ব্যবহার করা হয়। এটি একধরনের প্যাকেট সুইচড টেলিফোন নেটওয়ার্ক (Packet Switched Telephone Network) ও বটে। এর দ্বারা টেলিযোগাযোগ উপাদান সমুহের নিয়ন্ত্রক তথ্য আদান প্রদান করে। এর উৎপত্তি ১৯৭৫ সালে। ১৯৮০ সাল হতে সারা দুনিয়া ব্যাপী একে গ্রহণ করা হয়। প্রধানত আন্তর্জাতিক টেলিযোগাযোগ ইউনিয়ন (ITU-T) কর্তৃক এই প্রটোকল ডিজাইন করা হয়েছে। ITU-T রেকমেন্ডশন কিউ সিরিজে এই সম্পর্কিত বিস্তারিত বর্ণনা আছে। এর আরেক নাম সি ৭ । এই C7 এর বর্ণনা কিউ ৭০০ সিরিজ থেকে শুরু। "Q.700 : Introduction to CCITT Signalling System No. 7"। www.itu.int। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নামুজা ইউনিয়ন

নামুজা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। নামুজা ইউনিয়ন বগুড়া জেলা শহর থেকে ১৭ কিলোমিটার এবং সদর উপজেলা থেকে ১৩ কিলোমিটার দূরে অবস্থিত। নামুজা ইউনিয়নের মোট আয়তন ১৫.৪১ বর্গকিলোমিটার। এই ইউনিয়নের মোট জনসংখ্যা ২৯,০৬০জন। নামুজা ইউনিয়ন ১০টি গ্রাম ও মৌজার সমন্বয়ে গঠিত। নামুজা ইউনিয়নের সাক্ষরতার হার ৭০%। এই ইউনিয়নে ১ টি কলেজ, ২ টি উচ্চ বিদ্যালয়, ১টি নিম্ন মাধ্যমিক বিদ্যালয়, ১১টি সরকারি প্রাথমিক বিদ্যালয় ও ৩টি মাদ্রাসা রয়েছে। নামুজা হাট চৌমুহিনী বাজার বাংলাবাজার হাট টেংরা বাজার বড় সরলপুর বউ বাজার বামনপাড়া বাজার । ইউনিয়নের বর্তমান চেয়ারম্যান রফিকুল ইসলাম। নামুজা মসজিদ পাড়া পুরাতন জামে মসজিদ নামুজা নীড়াইল মাজার নামুজা এস এস আই ফাজিল মাদ্রাসা নামুজা জান্নাতিয়া কওমি মাদ্রাসা রাগেবুল আহসান রিপু - বাংলাদেশী রাজনীতিবিদ এবং বগুড়া-৬ আসনের সংসদ সদস্য। "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "এক নজরে ইউনিয়ন"। বাংলাদেশ জাতীয় তথ্য বাতায়ন। ৮ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "নামুজা ইউনিয়ন"। namujaup.bogra.gov.bd। ১১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "এক নজরে ইউনিয়ন"। namujaup.bogra.gov.bd। ১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "ইতিহাস"। namujaup.bogra.gov.bd। [স্থায়ীভাবে অকার্যকর সংযোগ]
হরবিন্দর সিং

হরবিন্দর সিং (উচ্চারণ; গুরুমুখী: ਹਰਵਿੰਦਰ ਸਿੰਘ; জন্ম: ২৩ ডিসেম্বর, ১৯৭৭) পাঞ্জাবের অমৃতসর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে পাঞ্জাব ও রেলওয়েজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি। ১৯৯৫-৯৬ মৌসুম থেকে ২০০৮ সাল পর্যন্ত হরবিন্দর সিংয়ের প্রথম-শ্রেণীর খেলোয়াড়ী জীবন চলমান ছিল। ১৯৯০-এর দশকের মাঝামাঝি সময়ে অন্যতম প্রতিশ্রুতিশীল ভারতীয় মিডিয়াম পেসার হিসেবে আত্মপ্রকাশ করেন। ঘরোয়া ক্রিকেটে বেশ কয়েকটি খেলায় দূর্দান্ত ক্রীড়াশৈলী প্রদর্শনের পাশাপাশি ভারতের অনূর্ধ্ব-১৯ দলের পক্ষে খেলেছেন। ফেব্রুয়ারি, ১৯৯৭ সালে বাংলাদেশে অনুষ্ঠিত সার্ক ট্যুর টুর্নামেন্টে ভারতের এ-দলের পক্ষে খেলার জন্যে মনোনীত হন। ঐ প্রতিযোগিতায় অন্যতম তারকা খেলোয়াড়ের মর্যাদা পান। পাকিস্তান এ-দলের বিপক্ষে ৬/৪৩ ও বাংলাদেশ এ-দলের বিপক্ষে ৪/৪৪ বোলিং পরিসংখ্যান গড়েছিলেন। এরফলে, ঐ বছরে কানাডা গমন করেন। সমগ্র খেলোয়াড়ী জীবনে তিনটিমাত্র টেস্ট ও ষোলোটি একদিনের আন্তর্জাতিকে অংশগ্রহণ করেছেন হরবিন্দর সিং। ৬ মার্চ, ১৯৯৮ এ চেন্নাইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২২ আগস্ট, ২০০১ তারিখে ক্যান্ডিতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি। ১৯৯৭ সালে টরন্টোয় অনুষ্ঠিত সাহারা কাপের প্রথম খেলায় পাকিস্তানের বিপক্ষে একদিনের আন্তর্জাতিকে অভিষেক ঘটে হরবিন্দর সিংয়ের। ধীরে ধীরে পরিপক্কতা আনয়ণের ফলে, ১৯৯৮ সালের শুরুতে অস্ট্রেলিয়া দলের বিপক্ষে টেস্ট ক্রিকেটে অভিষেক পর্ব সম্পন্ন হয় তার। দূর্দান্ত সূচনা করেন। নিজস্ব প্রথম স্পেলে মার্ক টেলরের উইকেট লাভে সক্ষম হন। একই সিরিজের তৃতীয় টেস্টে জাভাগাল শ্রীনাথের পরিবর্তে খেলার সুযোগ পান। মাইকেল স্ল্যাটারের উইকেট পান। এর পরপরই শারজায় কোকা কোলা প্রতিযোগিতায় ভারত দলের সদস্যরূপে তাকে রাখা হয়। কিন্তু, দলে নিজেকে স্থায়ী আসন গেড়ে নিতে পারেননি। ক্যান্ডিতে শ্রীলঙ্কার বিপক্ষে সর্বশেষ খেলায় অংশ নেন। আবারও তিনি ভালোমানের বোলিং করেন কিন্তু সফল হননি। একদিনের খেলায় উইকেট পেলেও ওভারপ্রতি তাকে পাঁচের অধিক রান খরচ করতে হয়েছিল। ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। ২০২০ সালে ভারতের জাতীয় দল নির্বাচকের ভূমিকায় অবতীর্ণ হন। "Harvinder Singh"। ESPNcricinfo। সংগ্রহের তারিখ ২০২০-০৬-১৭।  "Full Scorecard of India vs Pakistan 1st ODI 1997"। ESPNcricinfo (ইংরেজি ভাষায়)। সংগ্রহের তারিখ ২০২০-০৬-১৭।  "Sunil Joshi set to take over as chairman of selectors"। ESPNcricinfo (ইংরেজি ভাষায়)। ৪ মার্চ ২০২০। সংগ্রহের তারিখ ২০২০-০৬-১৭।  "All you need to know about new BCCI selector and former India pacer Harvinder Singh"। Scroll.in (ইংরেজি ভাষায়)। ৫ মার্চ ২০২০। সংগ্রহের তারিখ ২০২০-০৬-১৭।  অমর সিং কানবর রাই সিং ভারতীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে হরবিন্দর সিং (ইংরেজি) ক্রিকেটআর্কাইভে হরবিন্দর সিং (সদস্যতা প্রয়োজনীয়) (ইংরেজি)
নুনগোলা ইউনিয়ন

নুনগোলা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। নুনগোলা ইউনিয়ন বগুড়া সদর উপজেলার হাজরাদিঘী গ্রামে অবস্থিত। বগুড়া সদর উপজেলা থেকে রিকশা, সিএনজি ও বাসযোগে এই ইউনিয়নে আসা যায়। এই ইউনিয়নের মোট আয়তন ১৫.৪১ বর্গকিলোমিটার। এই ইউনিয়নটি ঐতিহ্যবাহী নুনগোলা গ্রামের নাম অনুসারে নামকরণ করা হয়েছে । বর্তমানে ইউনিয়নটি পূর্নগঠনের কারনে নুনগোলা গ্রামটি নিশিন্দারা ইউনিয়নে অন্তর্ভুক্ত করা হয়েছে। অত্র ইউনিয়নে বিখ্যাত ঘোড়াধাপ হাট অবস্থিত। ২০১১ সালের আদমশুমারী অনুযায়ী এই ইউনিয়নের মোট জনসংখ্যা ২০,৯৩৪ জন। নুনগোলা ইউনিয়ন ৮টি গ্রাম ও ৮টি মৌজার সমন্বয়ে গঠিত। গ্রামসমূহ হলোঃ রজাকপুর অন্তাহার তেলধাপ দারিয়াল শশীবদনী হাজরাদিঘী কুকরুল আশোকোলা ২০০১ সালের শিক্ষা জরিপ অনুযায়ী এই ইউনিয়নের সাক্ষরতার হার ৭৯%।। নুনগোলা ইউনিয়নে ৯টি সরকারি প্রাথমিক বিদ্যালয়, ১টি বেসরকারি প্রাথমিক বিদ্যালয়, ২টি উচ্চ বিদ্যালয় এবং ৫টি মাদ্রাসা রয়েছে। এই ইউনিয়নে ২টি হাটবাজার রয়েছে। ইউনিয়নের বর্তমান চেয়ারম্যান জনাব বদরুল আলম। নুনগোলা ইউনিয়নে মোট ৫২টি মসজিদ রয়েছে। "এক নজরে ইউনিয়ন"। বাংলাদেশ জাতীয় তথ্য বাতায়ন। ২৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "নুনগোলা ইউনিয়ন"। noongolaup.bogra.gov.bd। ১১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "ইউনিয়নের ইতিহাস"। বাংলাদেশ জাতীয় তথ্য বাতায়ন। ২৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।
ডোভার লেন সংগীত সম্মেলন

ডোভার লেন সঙ্গীত সম্মেলন কলকাতায় আয়োজিত একটি বার্ষিক হিন্দুস্তানি শাস্ত্রীয় সংগীত উৎসব। ১৯৫২ সালে দক্ষিণ কলকাতার ডোভার লেন অঞ্চলে এই উৎসবের সূচনা। বর্তমানে অবশ্য সাউদার্ন অ্যাভেনিউয়ের নজরুল মঞ্চে এই উৎসব আয়োজিত হয়। দেশের প্রথম সারির শাস্ত্রীয় সঙ্গীত গায়ক-গায়িকারা এই উৎসবে অংশ নেন। এই ধারার নবীন প্রতিভাদেরও এই উৎসবে অংশগ্রহণের সুযোগ দান করে উৎসাহ দেওয়া হয়। "Dover Lane Music Conference"। ৩০ জুন ২০০৩ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১০।  প্রাতিষ্ঠানিক ওয়েবসাইট
কাঞ্চনমালা

কাঞ্চনমালা ১৯৯৯ সালে স্বপন সাহা পরিচালিত বাংলা ভাষায় তৈরীকৃত এবং কলকাতায় মুক্তি প্রাপ্ত একটি রোমান্টিক চলচ্চিত্র । যাতে প্রধান চরিত্রে ছিলেন ওমর সানি ও অঞ্জু ঘোষ। ওমর সানি (কাঞ্চন) অঞ্জু ঘোষ (মালা) শুভেন্দু চট্টোপাধ্যায় রমা গুহ রাহুল চক্রবর্তী সুমিত্র চ্যাটার্জি দুলাল লাহিড়ী সুভাষিস মুখার্জি "Kanchanmala (1999) - IMDb" (ইংরেজি ভাষায়)।
সাহা ইনস্টিটিউট অফ নিউক্লিয়ার ফিজিক্স

সাহা ইনস্টিটিউট অফ নিউক্লিয়ার ফিজিক্স (সংক্ষেপে এসআইএনপি) কলকাতায় অবস্থিত একটি মৌলিক পদার্থ ও জৈবপদার্থ বিজ্ঞান গবেষণা ও প্রশিক্ষণ কেন্দ্র। বিশিষ্ট ভারতীয় পদার্থবিদ মেঘনাদ সাহার নামাঙ্কিত এই প্রতিষ্ঠানটি কলকাতার বিধাননগর অঞ্চলে অবস্থিত। মেঘনাথ সাহা ছিলেন ভারতের অগ্রণী পারমাণবিক পদার্থবিদ। ১৯৩৮ সালে তিনি কলকাতা বিশ্ববিদ্যালয়ের পালিত পদার্থবিদ্যা অধ্যাপকের সম্মান লাভ করেন। তিনি একটি নির্দিষ্ট পারমাণবিক পদার্থবিদ্যা শিক্ষা পাঠক্রম ও কর্মসূচি প্রস্তুত করেছিলেন। এই কর্মসূচি অনুসারে জওহরলাল নেহরু ও জে. ডি. আর. টাটার সহায়তায় ১৯৪৯ সালে কলকাতায় ইনস্টিটিউট অফ নিউক্লিয়ার ফিজিক্সের প্রতিষ্ঠা। এসআইএনপি একটি স্বশাসিত সংস্থা হলেও এর প্রশাসন ভারত সরকারের পরমাণু শক্তি বিভাগ কর্তৃক নিয়ন্ত্রিত হয়। প্রতিষ্ঠানটি কলকাতা বিশ্ববিদ্যালয় কর্তৃক অনুমোদিত। সাহা ইনস্টিটিউট অফ নিউক্লিয়ার ফিজিক্স